USM Holdings aksionerlari Alisher Usmonov, Vladimir Skoch, Farhod Moshiri, Ivan Tavrin va Ivan Streshinskiy texnologik kompaniyalarni sarmoyalash uchun yangi jamg‘armaga asos solishdi. Hozirda jamg‘arma portfelida yettita chet el IT-loyihalari mavjud. Tashkil etuvchilar jamg‘arma nomini hali ma’lum qilmadilar. Uning boshqaruvidagi mablag‘ hajmi - 1 milliard dollar, deb xabar beradi RBK.ru. Sarmoyadorlarning jamg‘armadagi ulushi USM Holdings dagi ulushiga mutanosib ravishda bo‘lingan. Eng yirik aksioner - Alisher Usmonovga xoldingning 48 foizi tegishli. Investitsion fond portfelida dunyoning eng qimmat startap va eng yirik taksi agregatori Uber va uning hindcha analoglari - Didi Kuaidi va Ola Cabs, Xitoyning smartfon va planshetlar ishlab chiqaruvchisi – Xiaomi, Hindistonning eng yirik internet-magazinlaridan biri — Flipkart joy olgan. Fond portfelidagi qolgan ikki loyihani USM vakili oshkor etmadi. Lekin fond asosan osiyo tashkilotlarini sarmoyalashini bildirdi.